open-index/open-wikipedia-markdown huggingface dataset:
Základná škola (Stropkov, Mlynská 697/7)

náhľad|Základná škola Mlynská, Stropkov
náhľad|Vstup do školy

**Základná škola Mlynská, Stropkov** je základná škola na Mlynskej ulici 7 v Stropkove. Škola je štátna s vyučovacím jazykom slovenským. Škola poskytuje podľa klasifikácií stupeň vzdelania ISCED 1 a ISCED 2. Zriaďovateľom školy je mesto.

## História školy
II. ZŠ začala písať svoju históriu 1. septembra 1965. Riaditeľom novovzniknutej ZŠ bol menovaný OŠ ONV v Bardejove Ján Pančura. K 1. septembru boli odovzdané iba 4 nové učebné pavilóny. Telocvičňa, dielne, kabinety, zborovňa, riaditeľňa, školská jedáleň čakali na svoje dokončenie do novembra 1965.

*Školský rok 1965/1966 sa veľmi starostlivo pripravoval, predovšetkým po dobu letných školských prázdnin. Od začiatku sa škola orientovala predovšetkým na športovú činnosť. Napríklad škola v celo-slovenskej súťaží o hokejku a puk z MS obsadila 1. miesto. Hokejku prišiel odovzdať osobne reprezentant Československa Grantner a prítomný bol aj vedúci sekcie ľadového hokeja p. Lacko.
*1970/1971 V tomto období sa uskutočnilo nové prekrytie všetkých pavilónov školy.
*Od roku 1970 bola na škole zriadená výberová trieda s vyučovaním jazyka ruského a nemeckého. Na škole sa pripravovali futbalové nádeje pre mládežnícke kategórie TJ Tesla Stropkov, ktorých trénermi boli učitelia telesnej výchovy.
*V rokoch 19701990 školu každoročne navštevovalo do 1200 žiakov. Bola to najväčšia škola v okrese Svidník.
*1980/1981 sa 9 cvičeniek a 12 cvičencov zúčastnilo aj Československej spartakiády v Prahe, atletické ihrisko Strahov.
*V rokoch 1990 až do 1996 post riaditeľky školy zastávala Edita Hybeľová. Škola mala v tom čase 1016 žiakov, 37 tried a 9 oddelení školskej družiny. Keďže Ministerstvom školstva SR boli zrušené Športové strediska, škola požiadala o vydanie súhlasu na zriadenie športových tried so zameraním na futbal pre chlapcov a na volejbal pre dievčatá.

### Riaditelia
*1965Ján Pančura
*1968Valentín Hmurčík
*1970Juraj Zajaroš
*1990Mgr. Edita Hybeľová
*1996Mgr. Oľga Jedináková
*1999PhDr. Anatolij Drotár
*2001Mgr. Marta Prokopičová
*2002Mgr. Eva Flešárová
*2007Ing. Michal Jancura
*2012Mgr. Peter Gombár 

## Súčasnosť školy
Motto: „*Vzdelanie je cesta k zmene človeka.*“

V súčasnosti škola má: 8 samostatných pavilónov, veľkú telocvičňu, malú telocvičňu, antukové ihrisko, detské ihrisko, futbalové ihrisko s umelou trávou.

Pri vyučovaní sa využívajú odborné učebne chémie, fyziky, prírodopisu, cudzích jazykov, ktoré boli dovybavené eBeam tabuľami. Je rozvedená školská počítačová sieť vo všetkých triedach a odborných učebniach. Bezpečnosť školy je posilnená o kamerový systém.

Toho času prebieha rekonštrukcia školy a zatepľovanie pavilónov, výmena okien, dvier, tabúľ, nové omietky.

Škola bude aj naďalej pokračovať v tradícií športových tried na II. stupni v každom ročníku so zameraním na volejbal dievčat a futbal chlapcov.

## Významní absolventi
* Ľuboš Micheľ 
* Beáta Dubasová

## Iné projekty

## Externé odkazy
* Webová stránka školy

Kategória:Základné školy na Slovensku
Kategória:Školy v Stropkove
Home Fleet

**Home Fleet** je oficiálny názov pre jadro britského vojenského námorníctva, Royal Navy, dislokovaného v materskej krajine. Hlavné základne sú v Portsmouth, Cromarty a Firth of Forth. Jej hlavným účelom je priama ochrana Spojeného kráľovstva a prístupových námorných trás. Námorný zväz tohto mena vznikol v roku 1932 premenovaním vtedajšej *Atlantic Fleet* po Invergordonskej vzbure v Kráľovskom námorníctve v roku 1931.

Kategória:Royal Navy
Základná škola (Bratislava, Beňovského 1)

**Základná škola Beňovského 1, Bratislava** je základná škola v bratislavskej Dúbravke, hneď za zimným štadiónom.

V novom školskom vzdelávacom programu sa škola zameriava na rozšírené vyučovanie cudzích jazykov a rozvoj komunikačných zručností v cudzom jazyku, rozšírené vyučovanie matematiky a prírodovedných predmetov, projektové vyučovanie, zvýšený počet vyučovacích hodín je aj pre slovenský jazyk a literatúru, telesnú výchovu.

## História školy
Základná škola vznikla 1. septembra 1971, sídlila najprv v priestoroch na Borskej ulici, z ktorých sa presťahovala do novej budovy na Húščavovej ulici. Neskôr dostala ulica, na ktorej sídlila základná škola, nový názov a volá sa Beňovského ulica.

V roku 1980/1981 došlo k spojeniu základnej školy na Bullovej ulici so základnou školou na Beňovského ulici. V roku 2004 bola k základnej škole na Beňovského ulici pripojená Základná škola na Batkovej ulici.

Už od svojho vzniku bola škola zameraná na cudzie jazyky. Od začiatku sa okrem ruského jazyka vyučoval aj anglický jazyk. Mnohí absolventi základnej školy na Beňovského ulici sú dnes osobnosťami slovenského života. 

Počas existencie ZŠ sa žiaci aj pedagógovia pričinili o vybudovanie parku pred školou, ktorý od roku 1974 nesie názov Park Družby.

## Externé odkazy

* Webová stránka školy

Kategória:Základné školy v Bratislave
Renault 4

**Renault 4** bol malým osobným automobilom, ktorý vyrábala francúzska automobilka Renault. Nadväzoval na typ 4CV. Jeho nástupcom bol Renault 5. Vyrábal sa v rokoch 1961 až 1992. Bolo vyrobených viac ako 8 miliónov kusov.

## Opis
Oproti predchodcovi bol priestornejší. Design bol modernejší. Vozidlo malo karosériu typu hatchback. Spočiatku bol dodávaný s motorom o objemu 603 cm³. Ten neskôr vystriedali objemy 747 cm³, 845 cm³, 956 cm³ a 1 108 cm³. Z vozidla bola odvodená úžitková verzia Furgonette. Renault 4 sa stal hlavným konkurentom pre vozidlo Citroën 2CV.

## Iné projekty

## Externé odkazy
*Dejiny 
*Opis  

Kategória:Malé automobily
4
Paolo Nespoli

**Paolo Angelo Nespoli** (* 6. apríl 1954, Miláno, Taliansko) bol pôvodne výsadkár talianskej armády, od augusta 1998 je astronautom oddielu ESA. V roku 2007 absolvoval krátkodobý kozmický let v raketopláne Discovery na Medzinárodnú vesmírnu stanicu (ISS). V decembri 2010 absolvoval zhruba polročný kozmický let na ISS ako člen Expedícií 26 a 27, s návratom na Zem 24. mája 2011.

## Život
### Mladosť
Paolo Nespoli pochádza z Milána, po absolvovaní lýcea nastúpil na vojenskú výsadkársku školu v Pise. Získal kvalifikáciu inštruktora-výsadkára, slúžil v talianskych výsadkových jednotkách, v rokoch 19821984 v Libanone. Roku 1985 sa vrátil k štúdiu na Polytechnickej univerzite v New Yorku, pričom armádu opustil v hodnosti majora až o dva roky neskôr. Roku 1988 sa stal bakalárom, o rok neskôr magistrom v obore leteckého a kozmického strojárenstva a ďalší rok sa stal inžinierom na univerzite vo Florencii (). 

Už roku 1989 získal zamestnanie v spoločnosti Proel Tecnologie vo Florencii, kde sa podieľal na vývoji komponentov talianskeho satelitu TSS. Od roku 1991 pracoval v kolínskom Európskom astronautickom stredisku () v oddelení prípravy astronautov. Roku 1995 prešiel do Európskeho strediska kozmických výskumov a technológií () v holandskom Noordwijku. Podieľal sa na príprave experimentov programu Euromir. Nasledujúci rok bol preložený do Johnsonovho vesmírneho strediska v Houstone.

### Astronaut
Roku 1989 sa dostal medzi desať finalistov 2. náboru Talianskej kozmickej agentúry (ASI), ale astronautom sa nestal. V júli 1998 bol v 3. nábore ASI vybraný do oddielu astronautov ESA, v auguste 1998 začal s ďalšími členmi oddielu ESA výcvik na funkciu letového špecialistu v Johnsonovom vesmírnom stredisku v Houstone.

V júni 2006 bol zaradený do posádky letu STS-120. Miesto v raketopláne získal na základe dohôd medzi NASA a ASI o stavbe troch viacúčelových modulov Talianmi pre NASA. Do vesmíru raketoplán Discovery odštartoval 23. októbra 2007. Hlavným cieľom letu STS-120 bolo vynesenie modulu Harmony a jeho pripojenie k Medzinárodnej vesmírnej stanici (ISS). Pristátie prebehlo 7. novembra 2007 po 15 dňoch, 2 hodinách a 24 minútach pobytu astronautov v kozme. 

V novembri 2008 bolo oznámené Nespoliho vymenovanie za palubného inžiniera záložnej posádky Expedície 24 (štart v máji 2010) a hlavnej posádky Expedície 26 so štartom v novembri 2010. V októbri 2009 NASA jeho zaradenie do Expedície 26 potvrdila.
Štart sa kvôli poškodeniu kozmickej lode pri preprave ešte na Zemi musel odložiť a napokon sa uskutočnil 15. decembra 2010. Na tejto misii strávil Nespoli necelých 160 dní, počas ktorých mal prezývku „MagISStra“. Názov je zložený zo slov *magistra* (učiteľka) a *ISS*. Jeho pobyt vo vesmíre bol definitívne ukončený bezpečným dosadnutím pristávacieho modulu Sojuzu v Kazachstane 24. mája 2011 o 2:27 UTC.

## Referencie

## Iné projekty

## Zdroj

Kategória:Talianski kozmonauti
Kategória:Osobnosti z Milána
Kategória:Astronauti ESA
Renault 4CV

**Renault 4CV** bol malý osobný automobil vyrábaný francúzskou automobilkou Renault v rokoch 1947 až 1961. Bolo vyrobených viac ako milión kusov a vozidlo si získalo značnú popularitu. 

## Dejiny
Louis Renault pracoval na návrhoch malého automobilu od roku 1940. V tejto práci pokračoval aj po nemeckej okupácii a povojnovom obvinení z kolaborácie. Prototyp bol predstavený v roku 1946. Návrh karosérie pochádza od Roberta Barthauda. Pri výrobe vozidla boli prvýkrát použité automatizované výrobné postupy.

## Technické dáta
Automobil mal samonosnú karosériu a poháňal ho radový štvorvalec s objemom 750 cm³. Motor bol umiestnený vzadu.

## Iné projekty

## Externé odkazy
*Článok na renaultclub.cz

Kategória:Malé automobily
4CV
Väinö Myllyrinne

**Väinö Myllyrinne** (* 27. február 1909, Helsinki – † 28. apríl 1963, Järvenpää) bol najvyšší človek v Európe a od roku 1940 druhý najvyšší na svete (po Donovi Koehlerovi).

## Myllyrinneho výška
Výška Väinöa Myllyrinneho sa líši podľa zdrojov od 246 až do 251,4 cm. Myllyrinne sám uvádzal výšku 247 cm, najčastejšie sa uvádza 248 cm. Vážil cez 170 kg. Rástol ešte vo svojich 40 rokoch.

Myllyrinne sa zrejme stal aj najvyšším vojakom všetkých čias, keď v roku 1929 narukoval do armády s výškou asi 220 cm.

Príčinou Myllyrinneho rastu bolo ochorenie gigantizmus. Zaujímavé je, že jeho matka Anna Maria Keränen pochádzala zo severofínskej obce Peltamo, z ktorej pochádzali aj dvaja ďalší fínski obri: Daniel Cajanus a Lauri Moilanen.

## Životopis
Väinö Myllyrinne sa narodil 27. februára 1909 v Helsinkách ako druhé dieťa v rodine policajta, mal osem súrodencov (z ktorých dvaja zomreli pred svojimi prvými narodeninami). Otec pochádzal z provincie Satakunta, matka z Kainuu.

V roku 1929 narukoval do armády. Slúžil u ťažkého delostrelectva vo Vyborgu. Až do nástupu na vojnu Myllyrinne býval na mnohých miestach, pretože jeho rodina sa často sťahovala. Po vojne sa usadil v Helsinkách. Stal sa členom Helsinského atletického klubu, skúšal zápasiť. V 30. rokoch cestoval po Európe a vystupoval ako zápasník v cirkusoch a varieté. Mal tiež odísť do Ameriky, ale kvôli začatej Zimnej vojne sa vrátil do Fínska. Počas vojny sa Myllyrinne oženil s Annou-Liisou Puistonenovou. Manželstvo vydržalo dva roky a bolo bezdetné. 

Po vojne Myllyrinne vystúpil ešte niekoľkokrát vo Švédsku, ale do Spojeného kráľovstva už pre zhoršujúce sa zdravie neodišiel. Trpel rozpadom kĺbov, čo mu sťažovalo pohyb. Navyše ochorel aj na cukrovku. Od roku 1946 žil v Järvenpää. Venoval sa tu asi desať rokov chovu sliepok. Na sklonku svojho života žil s rodinou jeho brata. Zomrel 28. apríla 1963 v Järvenpää, kde je aj pochovaný.

V roku 2004 sa v ankete Najväčších Fínov umiestil na 12. mieste.

## Externé odkazy
* Stránky venované Väinövi Myllyrinnemu 
* HS Verkkoliite. Stopy obra  

Kategória:Fínske osobnosti
Kategória:Ľudia s gigantizmom
Kategória:Osobnosti z Helsínk
Kaňúr

**Kaňúr** môže byť:
*odborne:
**v niektorých starších systémoch: slovenské rodové meno druhu Parabuteo unicinctus, rodu Busarellus a niektorých druhov z rodu Buteogallus
**v novom systéme: slovenské meno rodu Busarellus
*ľudovo alebo staršie: myšiak hôrny (synonymá: kaňa, myšiak; lat. *Buteo buteo*)
*nárečovo:
**domáce zviera, ktoré je slabo vyvinuté, pozri pod domáce zviera
**zlostný človek, pozri zlosť a človek
Pleistarchos

**Pleistarchos** () bol osemnásty kráľ Sparty pochádzajúci z rodu Agiovcov od roku 480 pred Kr. do roku 458 pred Kr. Jeho spolukráľmi boli Leótychidas II. (vládol od 491 do 469 pred Kr.) a Archidamos II. (vládol od 469 do 427 pred Kr.) Obaja pochádzali z rodu Eurypontovcov.

Otcom Pleistarcha bol spartský kráľ Leónidas I., ktorý sa preslávil hrdinskou smrťou v bitke pri Termopylách a matkou bola Gorgó dcéra spartského kráľa Kleomena  nevlastného brata Leónida I. Pleistarchos po smrti svojho otca v roku 480 pred Kr. nastúpil na trón a keďže bol ešte mladý jeho regentom sa stal  strýko Kleombrotos, ten ale zanedlho zomrel a na to sa ho ujal jeho bratranec Pausanias známy vojvodca, ktorý po niekoľkých mesiacoch ako sa stal jeho regentom velil gréckym vojskám vo vojne proti Peržanom v slávnej bitke pri Platajách.

To kedy sa Pleistarchos ujal samostatnej vlády nie je známe, ale je pravdepodobné, že to bolo po roku 478 pred Kr., keď bol Pausanias po gréckej expedícii na Cyprus proti perzskej posádke obvinený z properzských sympatii a odsúdený k pokute. V tom istom roku sa Pausanias vzdal regentstva a opustil Spartu. Počas vlády Pleistarcha bolo v Sparte v roku 464 pred Kr. veľké zemetrasenie, ktoré spôsobilo veľké straty na ľudských životoch. To využili  Messénčania, ktorí povstali proti Sparte. Sparťania  potrebovali celých osem rokov kým túto tretiu messénsku vojnu ukončili pod velením jeho spolukráľa Archidama. V roku 458 pred Kr. Pleistarchos ešte v mladom veku zomrel a keďže nemal následníka po meči za jeho nástupcu určili efori Pleistoanaxa syna jeho bývalého regenta Pausania.
## Zdroje
* Herodotos, *Historia*
* Thukydides, *Dejiny peloponézskej vojny*
* Vojtech Zamarovský, *Grécky zázrak*

Kategória:Vládcovia Sparty
Stredná odborná škola elektrotechnická (Liptovský Hrádok, Celiny 536)

**Stredná odborná škola elektrotechnická** sa nachádza v Liptovskom Hrádku.

## Dejiny
Jej vznik je spätý so spriemyselňovaním Slovenska. V roku 1955 bolo zriadené štúdium popri zamestnaní v špecializácii oznamovacia technika pri Strednej priemyselnej škole drevárskej v Liptovskom Hrádku. V roku 1961 sa na žiadosť národného podniku Tesla Liptovský Hrádok zriadilo denné štúdium pre výchovu stredne technických kádrov. 

## Názvy školy v jednotlivých obdobiach
* 1. september 1962 Stredná priemyselná škola elektrotechnická (SPŠE)
* 1. september 2003 Združená stredná škola elektrotechnická, ktorá vznikla združením SPŠE a SOUE
* 1. september 2008 Stredná odborná škola
* 1. január 2009 Stredná odborná škola elektrotechnická

## Štúdium
* Elektrotechnika

* Informačné a sieťové technológie (IST)

* Mechanik elektrotechnik
** autoelektronika
** spotrebná elektronika

* Mechanik počítačových sietí (MPS)

* Digitálna grafika

## Externé odkazy
* Oficiálna webová stránka školy
* Oficiálna webová stránka školy 

Kategória:Stredné školy na Slovensku
Kategória:Liptovský Hrádok
Kategória:Školy v okrese Liptovský Mikuláš
Kategória:Elektrotechnika na Slovensku
Investícia (manažment)

**Investícia** alebo **investovanie** je v najbežnejšom ponímaní použitie finančných zdrojov, najmä dlhodobejšie a najmä s cieľom dosiahnuť výnos/zisk. Konkrétne definície sa však rôznia.

## Definícia
### Zameranie na tvorbu majetku ("zhmotnenia" kapitálu)
Investícia je obstarávanie (alebo zmena štruktúry) majetku (teda približne aktív). Inými slovami je to viazanie kapitálu (použitie kapitálu), teda premena voľného kapitálu (kapitálu v užšom zmysle, finančných zdrojov, teda približne pasív) na viazaný kapitál (majetok, aktíva). Často sa však investíciou myslí len obstarávanie neobežného majetku (teda dlhodobé viazanie kapitálu), obstarávanie obežného majetku (krátkodobé viazanie kapitálu) sa potom označuje ako "obstarávanie" (v užšom zmysle).

### Zameranie na výdavky
Investícia sú výdavky (podniku) na zariadenie, látky a služby. 

Iná definícia znie: Investícia je séria platieb, ktorá sa začína zápornými platbami (výdavky) a na konci má prevažne kladné platby (príjmy).

### Zameranie na dispozičné právo
Investícia je stav, ktorý obmedzuje dispozičnú slobodu vedenia podniku ohľadom iného použitia finančných zdrojov, keď boli premenené na majetok.

### Zameranie na budúci zisk
Investícia je dlhodobé viazanie kapitálu (teda použitie finančných zdrojov) na dosiahnutie zisku. Táto definícia sa zdá byť najčastejšia. Podobná definícia znie, že investícia sú výdavky uskutočnené s cieľom budúcich príjmov. 

## Základné delenia
Podľa druhu investičného objektu:
*reálna investícia
*finančná investícia
*nehmotná investícia

Podľa účelu:
*zriaďovacia investícia
*reprodukčná investícia
**investícia na identickú reprodukciu
**racionalizačná investícia
*rozširovacia investícia
*dezinvestícia

Podľa interdependencií:
*substitutívna investícia
*komplementárna investícia

Podľa funkcie:
*výskumná investícia
*výrobná investícia
*odbytová investícia
*iné

## Literatúra
*BLACK, C. H. et al.: Black's Law Dictionary, 1990
*SHARPE, W. et al.: Investments, 1999
*LECHNER, E. et al.:Einführung in die allgemeine Betriebswirtschaftslehre, 1997
*PERRIDON, L. - STEINER, M.: Finanzwirtschaft der Unternehmung, 1995
*SCHÄFER, H.: Unternehmensinvestitionen: Grundzüge in Theorie und Management, 2005
*Investition in: Gabler Wirtschaftslexikon

Kategória:Manažment
Kategória:Financie
Smíchovské nádraží (stanica pražského metra)

**Smíchovské nádraží** je stanica metra v Prahe na linke B. Nachádza sa pod rovnomennou železničnou stanicou. Bola otvorená 2. novembra 1985.

## Charakteristika stanice
Stanica je hĺbená, založená v stavebnej jame s kotvenými podzemnými a pilotovanými stenami. Do otvorenia z južnej strany nadväzujúceho úseku III. B v roku 1988 bola dočasne koncová. Stanica je dvojpodlažná, monolitickej, železobetónovej konštrukcie. Založená je len 10 m pod povrchom Nádražnej ulice a vrátane odstavných koľají je dlhá 405 m.

Nástupište tvorí veľký, na niektorých miestach delený podzemný priestor. Ako obklad bol použitý štrukturovaný betón a béžové keramické dosky. V jeho vyššej časti sa nachádza ochodza, na ktorú vedú pevné schodištia priamo z nástupišťa, výstupy do Nádražnej ulice (kde je možné prestúpiť na električku), k samotnej železnične stanici (eskalátory ústia priamo do odbavovacej haly stanice) a k terminálu autobusov. V dobe, keď bola táto stanica koncová a súpravy na linku B vychádzali z depa Kačerov, sa na jednej obratovej koľaji vykonávali pravidelné prehliadky súprav. Bola tu vybudovaná tzv. *stanica prevádzkového ošetrenia*. Z toho dôvodu je za obratovými koľajami rozsiahle zázemie, ktoré dnes využívajú iní pracovníci.

## História stanice
Výstavba stanice v rokoch 1977 – 1985 si vyžiadala uzavretie celej Nádražnej ulice. Po dokončení výkopu bola opäť doprava obnovená. Náklady na výstavbu samotnej stanice sa vyšplhali na 478 miliónov Kčs. V roku 2002 došlo k poškodeniu tejto stanice pri povodni, veľká voda však nevýstúpila viac ako niekoľko cm nad úroveň koľají. V roku 2006 bola v stanici na jedno schodisko namontovaná plošina, umožňujúca nástup aj osobám so zníženou pohyblivosťou.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Smíchov
Kategória:Architektúra z 1985
Súkromná stredná odborná škola (Bardejov, Hviezdoslavova 11)

**SSOŠ Bardejov** je jedna zo stredných odborných škôl v Bardejove. 

## História školy
*1984 - na základe rozhodnutia Slovenského zväzu výrobných družstiev v Bratislave vzniká v Bardejove Stredné odborné učilište služieb, ktoré malo vychovávať žiakov pre potreby družstiev, ktoré spadali pod SZVD v Bratislave
*1989/1990 - dochádza k zmene zriaďovacej listiny a SOU služieb SZVD sa stáva právnickou osobou
*1994/1995 - došlo k zmene zriaďovacej listiny a SOU služieb SZVD sa posudzuje ako príspevková organizácia
*2007 - dochádza k zmene názvu zriaďovateľa školy – Slovenského zväzu výrobných družstiev na COOP PRODUKT SLOVENSKO so sídlom v Bratislave.
*2008 - dochádza k zmene názvu školy na Súkromná stredná odborná škola Bardejov

## Poloha
Súkromná stredná odborná škola sa nachádza v historickej časti mesta Bardejov. Priestory pre praktické vyučovanie sa nachádzajú mimo historickej časti mesta. Budova školy vznikla pre potreby školstva a pre tieto účely slúži viac ako 100 rokov. Pôvodne tu sídlilo prvé Bardejovské gymnázium a neskôr 2. základná škola. Škola svojím vzdelávacím programom pripravuje odborných a kvalifikovaných zamestnancov pre potreby celého regiónu.

## Priestorové riešenie školy
Teoretické vyučovanie je v budove školy, ktorá patrí medzi pamiatkové objekty. Budova školy vznikla už pred 100 rokmi pre potreby školstva. V priestoroch budovy sa nachádza 14 učební (z toho 1 jazyková učebňa a 3 učebne zariadené výpočtovou technikou). Škola má telocvičňu, posilňovňu a ihrisko. Jazyková učebňa je vybavená najmodernejším zariadením. Školská knižnica je v učebni, ktorá sa využíva na vyučovanie a mimo vyučovania pre potreby žiakov.

## Odbory
Škola od svojho vzniku a so súhlasom zriaďovateľa sa zameriavala na prípravu žiakov pre tieto oblasti:
*Spracúvanie dreva
*Odevníctvo
*Ekonomika a služby
*Umelecké odvetvia

### Trojročné učebné odbory
* 33552 stolár
* 31522 krajčír
* 64562 kaderník
* 33702 čalúnnik
* 64892 hostinský
* 29682 mäsiar údenár
* 24872 autoopravár mechanik

### Štvorročné študijné odbory
* 85444 umeleckoremeselné spracúvanie dreva
* 85074 umeleckoremeselné spracúvanie kameňa
* 64054 pracovník marketingu
* 33414 operátor drevárskej a nábytkárskej výroby
* 63626 kozmetička a vizážistka
* 82616 propagačná grafika

### Nadstavbové štúdium
Je určené pre absolventov učebných odborov - 2 roky (maturita)
* 33434 nábytkárska výroba
* 64264 vlasová kozmetika
* 31254 odevníctvo
* 64214 spoločné stravovanie

## Ďalšie štúdium
Absolventi školy majú možnosť pokračovať ďalej v štúdiu. Po ukončení 3-ročných odborov môžu pokračovať v nadstavbovom štúdiu a urobiť si maturitnú skúšku alebo po maturitnej skúške pokračovať v štúdiu na vysokej škole. Cieľom školy je pripraviť žiakov aj pre európsky trh práce.

## Externé odkazy
* Oficiálna stránka školy

Kategória:Stredné školy na Slovensku
Kategória:Stredné odborné školy na Slovensku
Kategória:Školy v Bardejove
Kategória:Súkromné stredné školy na Slovensku
Renault Avantime

**Renault Avantime** bol odvážnym kupé francúzskej automobilky Renault. Vyrábal sa len v rokoch 2001 až 2003. Vychádzal z vozidla MPV Renault Espace. Vyrobených bolo len 8 545 kusov. Automobil sa rovnako ako model Vel Satis nikdy nestal obľúbeným medzi zákazníkmi.

## Motory
* 2.0 16V Turbo, 165 koní, max. rýchlosť 207 km/h, 0-100 za 9,7 sekundy
* 3.0 V6 24V, 210 koní, max. rýchlosť 220 km/h, 0-100 za 8,6 sekundy
* 3.0 V6 24V aut., 210 koní, max. rýchlosť 215 km/h, 0-100 za 9,2 sekundy
* 2.2 dCi 16V (diesel), 150 koní, max. rýchlosť 195 km/h, 0-100 za 11,4 sekundy

## Galéria

Súbor:Renault Avantime bleu front.jpg|Renault Avantime z predu
Súbor:Renault Avantime bleu rear1.jpg|Renault Avantime zo zadu
Súbor:Renault Avantime bleu side.jpg|Renault Avantime z boku


## Iné projekty

## Externé odkazy
*Článok na Auto.cz 
*Dejiny 
*článok na Autoweb.cz 

Avantime
Kategória:Kupé
Investícia

**Investícia** alebo **investovanie** môže byť:
*v manažmente/podnikovom hospodárstve: použitie finančných zdrojov, najmä dlhodobé a najmä na dosiahnutie zisku, podrobnejšie pozri investícia (manažment)
*v makroekonómii: v užšom zmysle tvorba hrubého fixného kapitálu (t. j. tá časť agregátneho dôchodku, ktorá zvyšuje alebo obnovuje kapitál); v širšom zmysle opak konečnej spotreby outputu, teda tvorba hrubého kapitálu (=tvorba hrubého fixného kapitálu + zmena stavu zásob [prípadne + nadobudnutia mínus úbytok cenností]), pozri investícia (makroekonómia)
*neodborne:
**akékoľvek vloženie finančných prostriedkov, času, energie do niečoho, najmä s očakávaním budúceho prospechu
**(len) finančná investícia

**Investícia** je aj čiastka alebo objekt, ktorý je predmetom vyššie uvedených činností.

## Iné projekty
William Shepherd

**William McMichael Shepherd** (* 26. júl 1949, Oak Ridge, Tennessee, USA) bol pôvodne potápač v SEAL, elitnej jednotke amerického námorníctva. Od mája 1984 sa stal členom oddielu astronautov NASA. Do vesmíru sa prvýkrát dostal v roku 1988 na palube raketoplánu Atlantis (let STS-27), kozmický let si zopakoval ešte v roku 1990 a 1992 (misie STS-41 a STS-52). Začiatkom roku 1996 bol menovaný veliteľom Expedície 1 na Medzinárodnú vesmírnu stanicu (ISS), na stanici pobýval s ruskými kolegami Sergejom Krikaľovom a Jurijom Gidzenkom od začiatku novembra 2000 do marca 2001. Celkom strávil pri štyroch letoch vo vesmíre 159 dní, 7 hodín a 55 minút. 

## Život
### Mladosť
Narodil sa v Oak Ridge v Tennessee, detstvo prežil v meste Babylon v štáte New York. Roku 1967 absolvoval strednú školu v Scottsdale v Arizone, potom študoval na Námornej akadémii (), roku 1971 štúdium ukončil ako bakalár. Od roku 1971 slúžil v Námorníctve USA, najprv v oddiele podvodných demolácii na základni v San Diegu, od roku 1973 v oddieli SEAL. Roku 1978 získal titul strojného inžiniera a inžiniera-oceánografa na MITe. Neskôr bol preložený na veliteľstvo námorníctva vo Washingtone, od roku 1983 velil 20. oddielu lodí zvláštneho určenia ().
[náhľad|vľavo|Stanica [Medzinárodná vesmírna stanica|ISS  18. septembra 2000. Zhora moduly Unity, Zarja, Zvezda a loď Progress M1-3.]]

### Astronaut
Úspešne sa prihlásil do 10. náboru NASA a 23. mája bol zaradený do oddielu astronautov NASA. Absolvoval ročnú všeobecnú kozmickú prípravu v ktorej získal kvalifikáciu letový špecialista. 

Zúčastnil sa troch krátkodobých letov raketoplánom Space Shuttle. Prvýkrát misie STS-27 raketoplánu Atlantis v dňoch 2. až 6. decembra 1988. Druhýkrát letu STS-41 raketoplánu Discovery v dňoch 6. až 10. októbra 1990. Tretíkrát misie STS-52 raketoplánu Columbia od 22. októbra do 1. novembra 1992.

Od novembra 1993 do januára 1996 bol zástupcom vedúceho programu ISS v NASA. 

V januári 1996 ho NASA menovala veliteľom Expedície 1, prvej stálej posádky stanice ISS. V dôsledku oneskorenia pri výstavbe stanice vzlietli členovia Expedície 1 – William Shepherd, Jurij Gidzenko a Sergej Krikaľov až 31. októbra 2000. Na stanicu ich dopravila kozmická loď Sojuz TM-31, spojenie s ISS prebehlo 2. novembra 2000. Kozmonauti sa zabývali na stanici, prijali dve zásobovacie lode Progress a dve návštevy raketoplánov – misie STS-97 a STS-98. Tretí raketoplán – Discovery pri lete STS-102 v marci 2001 priviezol novú posádku ISS (Expedíciu 2 a trojica tvoriaca prvú základnú posádku stanice sa vrátila na Zem po 140 dňoch, 23 hodinách a 40 minútach letu.    

Začiatkom januára 2002 odišiel z oddielu astronautov, v auguste toho istého roku aj z NASA. Potom pracoval v štábe Špeciálneho vojnového veliteľstva námorníctva   () ako civilný odborník (činnú vojenskú službu opustil v januári 2002).

## Referencie


## Iné projekty

Kategória:Kozmonauti USA
Kategória:Osobnosti z Tennessee
Spojená škola (Bratislava, Tilgnerova 14)

**Spojená škola Tilgnerova** 14 je základná škola a osemročné gymnázium so zameraním na cudzie jazyky. Nachádza sa v Bratislave, v časti Karlova Ves, na ulici Tilgnerova 14. Je pomenovaná podľa známeho sochára, rodáka z Bratislavy Viktora Tilgnera. Medzi študentmi sa traduje názov ***Tilgnerka***.

Základná škola vznikla 3. decembra 1970. Ako osemročné gymnázium figuruje od 1. septembra 1992.

## Možnosti štúdia

* 5-ročné bilingválne slovensko-anglické štúdium
* 8-ročné štúdium

## Externé odkazy
* Oficiálna stránka školy

Kategória:Gymnáziá v Bratislave
Kategória:Základné školy v Bratislave
Lu Sün (spisovateľ)

**Lu Sün** (, vlastným menom **Čou Šu-žen**; 25. september 1881 – 19. október 1936) bol čínsky spisovateľ, prekladateľ, esejista, básnik a literárny kritik, jeden z najvýznamnejších čínskych spisovateľov 20. storočia.

## Život
Pochádzal zo vzdelanej rodiny, skoro sa naučil čítať. Li Süna veľmi ovplyvnila otcova smrť na tuberkulózu, kvôli ktorej sa rozhodol študovať lekárstvo. Bol ale znechutený šarlatánstvom tradičnej čískej medicíny a preto študoval v japonskom Sendai medicínu západného smeru. Na štúdiách sa naučil po nemecky a anglicky a veľa čítal, hlavne západnú literatúru. Prvé eseje v klasickej čínštine začal písať v roku 1902. V roku 1903 sa oženil s čínskym dievčaťom. V roku 1904 opustil Sendai, v roku 1906 sa odsťahoval do Tokia, kde pracoval vo vyššom školstve. Publikoval preklady z ruštiny, v esejistike sa venoval prevažne dejinám čínskej literatúry a náboženstva.

Po návrate do Číny učil na pekingských školách. V roku 1918 publikoval pod svojim pseudonymom (odvodeným z dievčenského mena svojej matky) svoju prvú významnejšiu poviedku, *Kchuang-žen ž'ťi* ("Denník šialenca"), inšpirovanú rovnomennou Gogoľovou prózou, v ktorej pomocou zveličenia kritizoval prežitky v čínskej spoločnosti. Rýchlo sa stal jedným z najvýznamnejších čínskych spisovateľov. Jeho najslávnejšou poviedkou je *A Q čeng-čuan* ("Pravdivý príbeh o A Q, 1922), publikoval ale veľa poviedok a básní v próze. V roku 1927 sa odsťahoval do Šanghaja, kde žil až do svojej smrti. Patril k popredným ľavicovým spisovateľom, písal eseje, prekladal z ruštiny (hlavne Gogoľa, ktorého veľmi obdivoval). Bol aj jedným z prvých propagátorov esperanta v Číne. V roku 1936 začal trpieť tuberkulózou, kvôli ktorej zoslabol a cítil, že umiera. Venoval tejto téme niekoľko esejí (*Smrť*, *Aj toto je život*). Je pochovaný v mauzóleu v Šanghaji.

Slovenský výber jeho diela vyšiel pod názvami *Biele svetlo* (1952) a *Oheň a kvety* (1960).

## Dielo
Bol všestranný spisovateľ, kombinoval čínske a európske literárne techniky. Jeho štýl je popisovaný ako "súcitne ironický". Bol tiež jedným z prvých čínskych spisovateľov, ktorý písal hovorovým jazykom zbaveným od klasických konvencií. K jeho obvyklým témam patrila kritika sociálnej situácie v Číne a analýza čínskeho "národného charakteru". Komunistickým režimom bol často propagovaný, aj keď na sklonku života bol perzekvovaný. Je ale pre svoj presný popis problémov dnešnej Číny a myšlienkovú zložitosť uznávaný aj v západnom svete.

## Iné projekty

Kategória:Čínski spisovatelia
Kategória:Čínski básnici
Kapitál

**Kapitál** môže byť:
* v ekonómii:
** jeden z výrobných faktorov (popri najmä práci a pôde), ktorého presnejšie definície sa rôznia, ale väčšinou sa ním myslí majetok (reálny, pracovný, peňažný, v užšom zmysle len reálny), ktorý sa používa vo výrobnom procese na dosiahnutie príjmu, inými slovami kumulované investície, pozri kapitál (výrobný faktor)
** súčasná hodnota kapitálového statku meraná očakávanými možnosťami spotreby
** akékoľvek objekty, ktoré vytvárajú príjem
** u Marxa: výrobný vzťah charakteristický pre kapitalistickú spoločnosť, pri ktorom vlastníci výrobných prostriedkov (takisto nazývaný "kapitál") odnímajú nadhodnotu ostatným a týchto vykorisťujú, pozri kapitál (Marxov pojem)
** u Böhma-Bawerka: súbor nepriamych alebo prechodných sprostredkujúcich statkov, ktoré pôsobením produktívnych procesov a času robia ľudskú prácu produktívnejšou, pozri kapitál (Böhm-Bawerk)
** v platobnej bilancii: to, čo je obsahom kapitálového účtu (teda pohľadávky voči zahraničiu), pozri pod kapitálový účet
* v sociológii: pozri kapitál (sociológia)
* v manažmente/podnikovom hospodárstve: 
** finančné zdroje podniku na investície, teda peňažné vyjadrenie hodnoty jeho majetku; v účtovníctve sa takto definovaný pojem redukuje na synonymum výrazu zdroje krytia majetku (pasíva), pozri kapitál (podnikové hospodárstvo) a zdroje krytia majetku
** predmet obchodovania na kapitálovom trhu (t. j. dlhodobé úvery a účasti), pozri kapitálový trh
* v bežnej komunikácii aj: celkový majetok domácnosti, najmä ak má pomerne nezanedbateľnú hodnotu ("bohatstvo")
* dielo K. Marxa, pozri Kapitál (kniha)
*slovenský progresívny kultúrno-spočenský mesačník Kapitál
Súkromné gymnázium (Bratislava, Žitavská 1)

**Súkromné slovanské gymnázium** je súkromné gymnázium v Bratislave.

## Charakteristika školy
Škola bola zriadená v roku 1993 s päťročným štúdiom, ktoré po niekoľkých rokoch bolo zmenené na 4-ročné, alebo 8-ročné.

Prívlastok „slovanské“ dostala z dôvodu možnosti výberu okrem dvoch svetových cudzích jazykov (anglický, nemecký, francúzsky, španielsky) aj jeden slovanský a to z ruského, chorvátskeho, poľského.
Ďalej si žiaci v 8-ročnom štúdiu vyberajú aj jeden z umeleckých predmetov: literárno-dramatická výchova, hra na hudobný nástroj (klavír, gitara), spev, výtvarná výchova.
Okrem tradičných hodín telesnej výchovy si môžu žiaci zahrať aj golf. Priamo v areáli školy je vybudované golfové cvičisko. V prípade nepriaznivého počasia výučba golfu prebieha na trenažéri.
Pre žiakov z nižších ročníkov alebo z odľahlejších častí, je ponúknutý školský autobus.

## Školské programy
* Jazykové gymnázium (8 ročné a 4 ročné štúdium)
* Golfové gymnázium (8 ročné a 4 ročné štúdium)
* Zahraničná služba - diplomacia (4 ročné štúdium)
* Zahraničné vzťahy - ruské bilingválne (5 ročné štúdium)
* Externé štúdium (diaľkové a dištančné)

## Externé odkazy
* Webová stránka školy
* Webová stránka golfového klubu gymnázia 

Kategória:Gymnáziá v Bratislave
Kategória:Súkromné stredné školy na Slovensku
Magister farmácie

**Magister farmácie** (Mgr., predtým PhMr.) - titul (PhMr.) bol zavedený v roku 1951 pre lekárnikov, ktorí zložili skúšky na lekárskej fakulte a mohli tak riadiť lekáreň alebo vykonávať lekárenskú prax; od konca minulého storočia sa používa označenie Mgr. ako označenie absolventa farmaceutickej fakulty, ktorý úspešne ukončil 2. stupeň vysokoškolského štúdia v odbore farmácia a vykonal štátnu záverečnú skúšku.

Kategória:Vysokoškolské tituly
Gymnázium Svätej Rodiny

**Gymnázium Svätej Rodiny** (súčasť Spojenej školy svätej Rodiny) je gymnázium v Bratislave, mestskej časti Petržalka. Vzniklo v roku 1994. Poskytuje osemročné štúdium so zameraním na vyučovanie cudzích jazykov, informačných technológií a rozvíjanie osobnosti aj vďaka Akadémii veľkých diel, zelená škola, DOFe... Od školského roku 2022/2023 ponúka aj 5-ročné slovensko-nemecké bilingválne gymnázium, ako jedno z 2 nemeckých bilingválnych gymnázii v Bratislave (spolu s Gymnáziom Bilíkova v Dúbravke)  

Ide o katolícke gymnázium na Gercenovej ulici, ktorého zriaďovateľom je Bratislavská arcidiecéza. Jeho aktuálnou riaditeľkou je Ing. Helena Jánošíkova. 

## História a súčasnosť
Gymnázium Svätej Rodiny je katolícka škola. Tvorí súčasť Spojenej školy svätej Rodiny Zriaďovateľom je Rímskokatolícka cirkev, Bratislavská arcidiecéza. Škola vznikla v roku 1994 z iniciatívy rodičov Petržalky, ktorí chceli, aby ich deti dostali kvalitné vzdelanie v duchu katolíckej viery. Od od Magistrátu hlavného mesta Bratislavy získali budovu.

Škola disponuje modernou audiovizuálnou a výpočtovou technikou, množstvom učebných pomôcok, odbornými učebňami - fyziky, chémie, biológie, informatiky.  Učebne informatiky majú optické pripojenie na informačnú sieť Internet a žiaci majú možnosť prístupu na Internet aj mimo vyučovania - v popoludňajšom čase. Súčasťou školy je telocvičňa, športový areál, školská jedáleň. 

Slovensko-nemecké bilingválne gymnázium znamená, že žiaci majú v 2. až 5. ročníku 3 predmety v nemeckom jazyku. Ostatné predmety sa vyučujú v slovenskom jazyku. V 1. ročníku majú žiaci 18 hodín nemeckého jazyka týždenne.

V rámci voliteľných predmetov škola umožňuje žiakom vo vyšších ročníkoch výber zo  seminárov  z prírodovedných i humanitných predmetov.

Žiaci sa môžu zapájať do rôznych činností a aktivít, napr. stredoškolská odborná činnosť (SOČ), Biblická olympiáda a iné.

## Možnosti štúdia

* 8-ročné štúdium
* 5-ročné bilingválne slovensko-nemecké štúdium

## Externé odkazy
* Oficiálna webová stránka školy
* Oficiálna stránka Spojenej školy

Kategória:Gymnáziá v Bratislave
Kategória:Katolícke gymnáziá na Slovensku
Kategória:Organizácie v zriaďovateľskej pôsobnosti Bratislavskej arcidiecézy
Kategória:Petržalka
Lu Sün

**Lu Sün** môže byť:
* čínsky spisovateľ, pozri Lu Sün (spisovateľ)
* čínsky generál (*183; † 245), pozri Lu Sün (generál)
Krajské zriadenie

**Krajské zriadenie** je administratívne členenie štátu založené primárne na územných jednotkách nazývaných kraj. Označuje sa tak najmä:
* rozdelenie Česka na kraje v stredoveku a novoveku (čes. kraj; 13. stor. – 1862), pozri kraj (Česko v minulosti)
* rozdelenie rímskonenemeckej ríše na ríšske kraje (nem. Reichskreis; 1500 – 1806), pozri ríšsky kraj
* zriedkavo: rozdelenie Uhorska na dištrikty (kraje, nem. Distrikt) v rokoch 1785 – 1790, pozri jozefínsky dištrikt
* rozdelenie Česko-Slovenska na kraje (a okresy) v rokoch 1949 – 1990, pozri kraj (1949 – 1960) a kraj (1960 – 1990)

## Pozri aj
*kraj
Karboxylová skupina

thumb|160px|right|Schematické znázornenie karboxylovej skupiny COOH naviazanej na atóm alebo skupinu atómov '''R'''
**Karboxylová skupina** je chemicky naviazaná skupina uhlíka, dvoch atómov kyslíka a jedného atómu vodíka. Skrátene sa označuje buď ako CO2H alebo COOH. V každej karboxylovej skupine je atóm uhlíka naviazaný na atóm kyslíka dvojitou väzbou (**karbo**nylová skupina) a jednoduchou väzbou na OH skupinu (hydro**xylová** skupina).

Kyslosť karboxylovej skupiny je spôsobená vodíkovým atómom, ktorý vo vodnom roztoku ľahko disociuje, čím na jednej strane vzniká H3O+ a na strane druhej COO-.

Obrázok vpravo znázorňuje väzbu COOH skupiny na atóm alebo skupinu atómov **R**. Ak **R** zastupuje napríklad vodík H, HCOOH je vzorec pre kyselinu mravčiu, ak **R** zastupuje skupinu CH3, CH3COOH je vzorec pre kyselinu octovú, atď. Všeobecne sú zlúčeniny s touto skupinou označované ako karboxylové kyseliny.

V prípade, ak karboxylová skupina nie je naviazaná na žiadny atóm alebo skupinu atómov, hovoríme o karboxylovom radikáli (•COOH).

## Zdroj
*
Predsádková šošovka

[thumb|Makropredsádka [Canon 500&nbsp;D s&nbsp;optickou mohutnosťou +2&nbsp;dioptrie, použiteľná do objímky s&nbsp;priemerom 58&nbsp;mm]]
**Predsádková šošovka** (inak tiež nepresne *predsádka*, *predsádkový objektív* či *konvertor*) je spojná šošovka, umiestnená v objímke fotografického filtra. Nasádza sa na fitrový závit objektívu fotoaparátu. 

Delí sa na telepredsádku, širokouhlú predsádku a makropredsádku:

* Telepredsádka má za úlohu zväčšiť násobok ohniskového čísla a tým jednoducho zväčšiť optické priblíženie (zoom).
* Širokouhlá predsádka má za úlohu rozšíriť pohľad, to však za cenu skreslenia v strede a rohochch (existujú aj výnimky bez zkreslenia).
* Makropredsádka slúži ku skráteniu minimálnej vzdialenosti k zaostreniu napr. min. vzdialenosť 2&nbsp;metre môže znížiť na cca 55&nbsp;cm.

## Pozri aj
* šošovka

## Zdroj
* 

Kategória:Fotoaparáty
Oscar Gustave Rejlander

**Oscar Gustave Rejlander** (* 1813, Švédsko – 18. január 1875, Londýn, Spojené kráľovstvo) bol piktorialistický fotograf.

## Životopis
Oscar Gustave Rejlander sa narodil vo Švédsku v roku 1813. Výtvarné vzdelanie nadobudol v&nbsp;Ríme, kde okrem štúdia maľoval portréty a kopíroval starých majstrov. V&nbsp;roku 1841 odišiel do Anglicka.

Začal fotografovať najskôr preto, aby si mohol urobiť skice pre svoje obrazy. Neskôr si však otvoril fotoateliér a zarábal si portrétovaním. V polovici päťdesiatych rokov učil tiež fotografovať Lewisa Carrolla.

Roku 1854 začal Rejlander experimentovať so skladaním obrazov z&nbsp;viacerých negatívov. Prvú fotomontáž z 3&nbsp;snímok vystavoval v&nbsp;decembri 1855. V nasledujúcom roku bol zvolený za člena *Royal Photographic Society of London*.

V&nbsp;roku 1857 vystavil Rejlander v&nbsp;Manchestri na výstave súdobého umenia alegorickú fotomontáž *Dva spôsoby života*. Snímka o rozmeroch 40×80&nbsp;cm sa skladala z 30&nbsp;záberov. 25&nbsp;modelov znázorňuje na jednej polovici cnosti a na druhej zábavu a neresti. Fotografia vyvolala pohoršenie i nadšenie. Uznanie sa autorovi dostalo od kráľovnej Viktórie, ktorá fotografiu zakúpila pre princa Alberta. Vzhľadom k&nbsp;nákladnosti alegorických fotomontáží a neporozumenia zo strany verejnosti sa Rejlander časom vrátil k&nbsp;portrétnej fotografii, ktorá ho však rovnako nedokázala materiálne zaistiť

Rejlander spolupracoval s&nbsp;Charlesom Darwinom, pre ktorého publikáciu *Prejav citov u človeka a zvieraťa*, ktorá vyšla v&nbsp;roku 1873, urobil 28&nbsp;fotografií.

## Literatúra
* 
* 

## Referencie


## Iné projekty

## Externé odkazy
* A History of Photography  
* EdinPhoto 
* George Eastman House  
* Luminous-Lint 
* Wolverhampton History & Heritage Society  

## Zdroj

 
Kategória:Narodenia v 1813
Kategória:Úmrtia 18. januára
Kategória:Úmrtia v 1875
Kategória:Britskí fotografi
Kategória:Švédski fotografi
Kategória:Preraffaelisti
Kategória:Priekopníci fotografie
Jelcz P-01

**Jelcz P-01** je model autobusového prívesu, ktorý v 60. a 70. rokoch 20. storočia vyrábal poľský podnik Jelcz.

## Konštrukcia
[vľavo|náhľad|Renovovaná súprava autobusu [Škoda 706 RTO CAR s prívesom Jelcz P-01E (majiteľ ČSAP Nymburk)]]
Vlečné vozidlo P-01 bolo odvodené z medzimestského autobusu Jelcz 043, ktorý bol vyrábaný v Poľsku na základe licencie k produkcii vozidiel Škoda 706 RTO. Predné aj zadné čelo prívesu je zhodné. Vďaka mechanizmu riadenia spoločne so špeciálnym tiahlom bolo vozidlo za autobusom veľmi stabilné. V pravej bočnici sa nachádzajú jedne mechanické (tzv. búchacie) dvere. Sedačky v interiéri sú usporiadané priečne 2+2 so strednou uličkou.

Pre export (napr. do bývalého Česko-Slovenska) bol príves mierne upravený a označený P-01E.

V súčasnosti sa na území Česka nachádza niekoľko zrenovovaných vlekov Jelcz P-01E (napr. *Dopravný podnik Ostrava* alebo *ČSAP Nymburk*). Technické múzeum v Brne tiež vlastní dva vraky týchto vozidiel, v budúcnosti sa počíta s rekonštrukciou jedného vozidla, ktorý bude doplnený súčiastkami z vozidla druhého.

## Technické parametre
* Dĺžka: 
* Šírka: 
* Výška: 
* Hmotnosť prázdneho vozidla: 
* Miesta celkom: 43
** na sedenie: 31
** na státie: 12

## Iné projekty

## Zdroj

Kategória:Prípojné vozidlá
Kategória:Autobusy Jelcz
Deflácia

**Deflácia** môže byť:
* v ekonómii:
** opak inflácie, pozri deflácia (záporná inflácia)
** skôr staršie (nie -nevyhnutne- opak inflácie):
*** (zámerné alebo samovoľné) znižovanie cien a miezd a zároveň objemu peňazí v ekonomike, pozri napr. pod kvantitatívna teória peňazí
*** (zámerné alebo samovoľné) znižovanie ekonomickej aktivity (teda outputu) z dôvodu poklesu efektívneho dopytu
*** deflačná politika
** deflovanie
* v geológii: odvievanie hornín, pozri deflácia (geológia)

## Externé odkazy
Nirvana (rozlišovacia stránka)

**Nirvana** alebo **nirvána** môže byť:
* filozofický koncept:
** nirvána – filozofická predstava v budhizme a džainizme
** nirvána (džainizmus) – spôsob duševného oslobodenia v džainizme

* Nirvana – hudobná grunge skupina zo Seattle (Spojené štáty), ktorá pôsobila v rokoch 1987 – 1994,
** ''Nirvana'' (album) – kompilácia hitov skupiny Nirvana zo Seattle

* Nirvana (rocková skupina) – rocková skupina zo Spojeného kráľovstva, ktorá pôsobí na hudobnej scéne od roku 1967
Spomienky na Sherlocka Holmesa

***Spomienky na Sherlocka Holmesa*** () je zbierka jedenástich detektívnych poviedok o slávnom detektívovi Sherlockovi Holmesovi od Arthura Conana Doyla. Poviedky pôvodne vychádzali v *The Strand Magazine* v rokoch 1892 - 1893. Všetky ilustroval Sidney Paget. V roku 1894 vyšli knižne. Poviedka „Lepenková škatuľa“ bola z tejto zbierky preradená do zbierky *[[Posledné vystúpenie]]*.

## Príbehy
**[[Strieborný Lysko]]* (Silver Blaze)
**[[Žltá tvár]]* (The Adventure of the Yellow Face)
**[[Maklérov zamestnanec]]* (The Adventure of the Stockbroker's Clerk)
**[[Gloria Scottová]]* (The Adventure of the Gloria Scott)
**[[Musgraveovský rituál]]* (The Adventure of the Musgrave Ritual) 
**[[Reigateská záhada]]* (The Adventure of the Reigate Squire)
**[[Pokrivený človek]]* (The Adventure of the Crooked Man)
**[[Trvalý pacient]]* (The Adventure of the Resident Patient)
**[[Grécky tlmočník]]* (The Adventure of the Greek Interpreter)
**[[Námorná zmluva]]* (The Adventure of the Naval Treaty) 
**[[Posledný problém]]* (The Final Problem)

## Iné projekty

## Referencie

Kategória:Knihy Arthura Conana Doyla
Kategória:Knihy z 1894
Kategória:Detektívna literatúra
Kategória:Sherlock Holmes
Steven Defour

**Steven Defour** (* 15. apríl 1988) je belgický futbalista, ktorý v súčasnosti hrá za belgického majstra Standard Liege. Od sezóny 2009/2010 je kapitán.

Tento stále ešte mladý pravý stredopoliar nastúpil za Belgicko už v 18 rokoch. 
Záujem o neho mali v lete 2009 kluby ako Real Madrid či Everton FC. Jeho trhová hodnota je približne 10 miliónov eur.

V októbri 2009 si zlomil nohu a mimo hru bude až do februára 2010.

Kategória:Narodenia v 1988
Kategória:Belgickí futbalisti
Davisov prieliv

thumb|upright=1.5|Davisov prieliv ležiaci medzi Grónskom a Nunavutom v Kanade

**Davisov prieliv** je severným ramenom Labradorského mora. Nachádza sa v západnej časti medzi Grónskom a Nunavutom v Kanade. Prieliv je pomenovaný po anglickom výskumníkovi Johnovi Davisovi (1550-1605), ktorý preskúmal túto oblasť keď hľadal severozápadnú cestu. V tejto oblasti sa nachádza veľa podmorských štruktúr ako sú hlbokomorské priekopy, podmorské chrbáty sformované pravdepodobne v období paleogénu približne pred 45 až 62 mil. rokov.

## Referencie

## Pozri aj
* Grónsko
* Arktída

## Iné projekty

## Externé odkazy
* jún 2005 - satelitná fotografia prielivu 

## Zdroj

Kategória:Morské prielivy a úžiny
Kategória:Eponymické termíny v geografii
Základná škola (Stará Ľubovňa, Komenského 6)

**Základná škola Komenského** sa nachádza v regióne na rozhraní Spiša a Zamaguria v meste Stará Ľubovňa. Navštevuje ju 816 žiakov a je typickou sídliskovou školou. O výchovu a vzdelanie týchto žiakov sa stará 53 učiteľov a 7 vychovávateľky. Technický chod zabezpečuje 19 zamestnancov. Ako jedna z mála škôl v okrese vzdelávame aj integrovaných žiakov, ktorým pri plnení úloh pomáhajú špeciálni pomocní učitelia. Naši žiaci sú súčasťou modernej doby a veľmi radi sa podieľajú na aktivitách v rámci školy aj mimo nej. Počítače a internet sú pre nich zdrojom získavania nových vedomostí a skúseností. Zapájame sa do rôznych projektov - Infovek, Vráťme šport do škôl, Škola podporujúca zdravie, Správaj sa normálne, Prázdninové školské dvory, Sokrates, ktoré sú niečím novým pre našich žiakov a veľmi radi spolupracujú. V súťažiach, ktorých sa naši žiaci zúčastnili získavame popredné miesta. Mnohí z našich učiteľov a žiakov sú ocenení na okresnej, regionálnej, celoštátnej i medzinárodnej úrovni.

## Externé odkazy
* Webová stránka školy

Kategória:Stará Ľubovňa
Kategória:Základné školy na Slovensku
Kategória:Školy v okrese Stará Ľubovňa
Jermaine Jenas

**Jermaine Jenas** (* 18. február 1983, Nottingham, Spojené kráľovstvo) je anglický futbalista. V súčasnosti hrá v Premier League za Tottenham. Jenas je univerzálny záložník, môže hrať ofenzívneho, defenzívneho, stredného, pravého i ľavého stredopoliara. Aj vďaka tomu hrá za Anglicko od 20 rokov.

## Iné projekty

Kategória:Anglickí futbalisti
Kategória:Hráči Newcastle United FC
Kategória:Hráči Tottenham Hotspur FC
Kategória:Hráči Majstrovstiev sveta vo futbale 2006
Kategória:Osobnosti z Nottinghamu (Anglicko)